
​​​
ថ្ងៃ                   ​​   ខែផល្គុន ឆ្នាំខាល ចត្វាស័ក ព.ស.២៥៦៦
   រាជធានីភ្នំពេញ ថ្ងៃទី         ​ខែ           ឆ្នាំ២០២៣
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែកុម្ភៈ ឆ្នាំ២០២៣។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម


     ករណីការនាំចេញដោយមិនស្របច្បាប់ដោយមានគោលដៅ ជនសង្ស័យបានស្គាល់ជនរងគ្រោះតាមរយៈបណ្ដាញសង្គម ហើយបានធ្វើការលួងលោមបោកបញ្ឆោតឲ្យជនរងគ្រោះចេញពីផ្ទះមកធ្វើការនៅខេត្តបន្ទាយមានជ័យ ពេលជនរងគ្រោះធ្វើដំណើរចេញពីខេត្តតាកែវមកដល់បេនឡានខេត្តបន្ទាយមានជ័យ  ក៏ត្រូវកំលាំងសមត្ថកិច្ចឃាត់ខ្លួន
កសាងសំណុំរឿងបញ្ជូនទៅសាលាដំបូងខេត្តដើម្បីផ្ដន្ទាទោសតាមច្បាប់ ។ មួយករណីទៀត ជនសង្ស័យបានប្រាប់ជនរងគ្រោះថាទៅចូលរួមវិធីបុណ្យគេក្នុងភូមិ ប៉ុន្តែជនសង្ស័យមិនបានឌុបជនរងគ្រោះចូលរួមក្នុងវិធីបុណ្យទេ បានដឹកយកទៅឲ្យបុរសម្នាក់ដែលស្គាល់គ្នាតាមរយៈបណ្ដាញសង្គម ហើយបុរសនោះក៏បានយកជនរងគ្រោះចូលក្នុងបន្ទប់ជួលចាក់សោពីខាងក្រៅបង្ខំរួមភេទ ក្រោយមកជនរងគ្រោះក៏បានរត់ចេញឲ្យប្រជាពលរដ្ឋជួយ ក៏បានប្ដឹងសមត្ថកិច្ចចាប់ឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បីផ្ដន្ទាទោសតាមច្បាប់។

      ករណីស្ថានទម្ងន់ទោសនៃសញ្ចារកម្ម  ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបំរើសេវា ផ្លូវភេទតម្លៃពី៤០,០០០រៀល-៨០,០០០រៀល ដោយជនសង្ស័យយកកម្រៃ១០,០០០រៀលក្នុងមួយលើកៗ។ ចំណែកមួយករណីទៀត ជនសង្ស័យបានធ្វើសកម្មភាពគ្រប់​គ្រងចាត់ចែងជនរងគ្រោះឲ្យបម្រើសេវាផ្លូវភេទតម្លៃពី៦០,០០០រៀល-៨០,០០០រៀល ដោយជនសង្ស័យយកកម្រៃ១០,០០០រៀលក្នុងមួយលើកៗ។ ករណីទាំងពីរខាងលើនេះត្រូវបានសមត្ថកិច្ចចាប់ឃាត់ខ្លួនបញ្ជូនទៅសាលាដំបូងរាជធានីដើម្បីចាត់ការតាមនីតិវិធីច្បាប់។

ករណីរូបភាពនិងសម្ភារៈអាសអាភាសនៃកុមារ ជនសង្ស័យជាគ្រូបង្រៀនបានបង្រៀនជនរងគ្រោះបើកឡានហើយក៏បានទិញទឹកក្រូចកូការកូឡាដាក់កែវជ័រមកឲ្យជនរងគ្រោះផឹក ០៥នាទីក្រោយមកក៏បាត់បង់ស្មារតី រំលងបាន៤-៥ថ្ងៃជនសង្ស័យ បានផ្ញើវីដេអូរូបអាក្រាតកាយតាមTelegram)មកឲ្យជនរងគ្រោះមើល ក្រោយមកជនសង្ស័យក៏បានគំរាមឲ្យជនរងគ្រោះទៅរួមភេទជាមួយ បើមិនធ្វើតាម នឹងយករូបភាពអាក្រាតកាយ និងវីដេអូមកបង្ហោះជាសាធារណៈ ករណីនេះដឹងដល់ឪពុក-ម្ដាយ ក៏បានប្ដឹងសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បីផ្ដន្ទាទោស​តាមច្បាប់។


ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យស្គាល់គ្នាតាមប្រព័ន្ធហ្វេសប៊ុក(Facebook) ជនសង្ស័យបានលួងលោម ធ្វើសកម្មភាពរួមភេទបានសម្រេចជាច្រើនលើក ករណីផ្សេងៗទៀត ជនសង្ស័យជាបងថ្លៃជនរងគ្រោះ បានធ្វើសកម្មភាពលួងលោមរួមភេទបានជាច្រើនលើក មួយករណីទៀតជនសង្ស័យ ជាមន្ត្រីនគរបាលចរាចរណ៍ផ្លូវគោកពេលជនរងគ្រោះជិៈម៉ូតូពុំពាក់មួកសុវត្ថិភាព ជនសង្ស័យបានហៅជនរងគ្រោះពិន័យ រួចហើយបានសុំហ្វេសប៊ុក ក្រោយមកក៏មានទំនាក់ទំនងស្នេហាហើយបានណាត់គ្នាចូលផ្ទះសំណាក់រួមភេទបានសម្រេចជាច្រើនលើក មានករណីមួយទៀតជនសង្ស័យមានគ្នា១០នាក់បានបបួលជនរងគ្រោះថាទៅលេងបុណ្យមាឃបូជានៅវត្ត តែជនសង្ស័យមិនបានចូលវត្តទេបានទៅអង្គុយលេងនៅមុខវត្ត ក្រោយមកក៏បានចូលលុយគ្នាជួលផ្ទះសំណាក់ដេកនៅក្បែរវត្ត បន្ទាប់មកជនសង្ស័យទាំងអស់បានលួងលោមធ្វើសកម្មភាពរួមភេទម្ដងម្នាក់បានជាច្រើនលើក ករណីទាំងអស់ខាងលើនេះឪពុក-ម្តាយជនរងគ្រោះដឹងក៏បានប្តឹងសមត្ថកិច្ចឃាត់ខ្លួនជនសង្ស័យបានចំនួន០៤នាក់ កសាងសំណុំរឿងបញ្ជូនទៅសាលាដំបូងខេត្តដើម្បីផ្ដន្ទាទោស​តាមច្បាប់។

ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ជនសង្ស័យជាអ្នករស់នៅភូមិឃុំជាមួយគ្នា ជនរងគ្រោះបានជិៈកង់ទៅទិញនំឲ្យប្អូន ពេលជនរងគ្រោះជិៈត្រឡប់មកវិញ ជនសង្ស័យបានចាប់ដៃចង្កូតកង់ធ្វើឲ្យដួលកង់សង្កត់លើជនរងគ្រោះ ជនសង្ស័យឈ្លៀតឱកាសចាប់អោប និងចាប់ប្រដាប់ភេទជនរងគ្រោះ ករណីមួយទៀតជនសង្ស័យជាជីតាចិញ្ចឹមកុមារីរងគ្រោះបានយកម្រាមដៃរុកចូលប្រដាប់ភេទជនរងគ្រោះ  ករណីទាំងអស់ខាងលើពេលដឹងដល់ម្ដាយជនរងគ្រោះ  ក៏បានប្តឹងសម​ត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្តដើម្បីផ្ដន្ទាទោសតាមច្បាប់។
          

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស   និងអំពើធ្វើអាជីវកម្មផ្លូវភេទ  និងអប់​រំពលករ 
ចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤  បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរ
មនុស្ស                 និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន  ប្រជាពលរដ្ឋ ​   និងសិស្សានុសិស្សបានចំនួន១៥១លើក 
មនុស្សចំនួន៥,១១០នាក់ (ស្រី៣,២០១នាក់)ក្នុងនោះមាន៖ 
     -ខេត្តក្រចេះបានចំនួន១០លើក             
 =៣៧៥នាក់(ស្រី២២០នាក់)
     -ខេត្តព្រះវិហារបានចំនួន២៧លើក          
 =៣,៨៨៧នាក់(ស្រី២,៥២៣នាក់)     
-ខេត្តមណ្ឌលគីរីបានចំនួន១១០លើក         =៧១៣នាក់(ស្រី៣៨៤នាក់)
-ខេត្តស្វាយរៀងបានចំនួន០៤លើក        
 =១៣៥នាក់(ស្រី៧៤នាក់)
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៧ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន២០លើក ក្នុងនោះមាន៖ ខេត្តព្រៃវែង០២លើក, ក្រចេះ០១លើក, បាត់ដំបង០៨លើក, ព្រះវិហារ០៤លើក ,តាកែវ០២លើក ,កោះកុង០១លើក និងបន្ទាយមានជ័យ០២លើក។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលខេត្តចំនួន០៥ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាខារ៉ាអូខេបានចំនួន១១៨គោលដៅ មនុស្ស៦៨៨នាក់(ស្រី៣៦៩នាក់) ក្នុងនោះមាន៖



- ខេត្តកែប  បានចំនួន១៤គោលដៅ              មនុស្ស១៤៧នាក់(ស្រី១២២នាក់)



-ខេត្តតាកែវ បានចំនួន៨២គោលដៅ   មនុស្ស៩១នាក់(ស្រី៣៣នាក់)

-ខេត្តបន្ទាយមានជ័យ បានចំនួន០៩គោលដៅ   មនុស្ស៩១នាក់(ស្រី៥៩នាក់)
                                        - ខេត្តកំពង់ធំ បានចំនួន០១គោលដៅ   មនុស្ស០៩នាក់  (ស្រី០៩នាក់)

                              - ខេត្តព្រះសីហនុបានចំនួន១២គោលដៅ   មនុស្ស៣៥០នាក់  (ស្រី១៤៦នាក់)


    ៤-ការចុះធ្វើវេទិការសាធារណៈភូមិឃុំ សង្កាត់មានសុវត្ថិភាព៖



-កម្លាំងជំនាញ នៃស្នងការដ្ឋាននគរបាលខេត្តចំនួន០៥ បានចូលរួមធ្វើវេទិការសាធារណៈភូមិឃុំសង្កាត់មានសុវត្ថិភាពបានចំនួន១,១៥០លើក  មានមនុស្ស​ ចូលរួមចំនួន៥៨.១៣៦នាក់(ស្រី៣១.០៤៦នាក់) ក្នុងនោះមាន៖


                - ខេត្តកែប បានចំនួន០៧លើក     មនុស្សចូលរួមចំនួន១.១២៨នាក់  (ស្រី៦៦៤នាក់)



- ខេត្តព្រៃវែង  បានចំនួន៤១លើក     មនុស្សចូលរួមចំនួន៤.៨៣៤នាក់  (ស្រី២,៣៦៨នាក់)



- ខេត្តស្វាយរៀង  បានចំនួន១.០២៤លើក     មនុស្សចូលរួមចំនួន៥០.៥៦៥នាក់  (ស្រី២៧.២៧៩នាក់)



- ខេត្តកោះកុង  បានចំនួន៧៧លើក     មនុស្សចូលរួមចំនួន១.៥៤៩នាក់  (ស្រី៦៧៥នាក់)

                             - ខេត្តកំពង់ចាម  បានចំនួន០១លើក     មនុស្សចូលរួមចំនួន៦០នាក់  (ស្រី៦០នាក់)

៥-ការងារទទួលពលរដ្ឋខ្មែរពីអាជ្ញាធរបរទេស ៖
 -កលាំងជំនាញ នៃស្នងការដ្ឋាននគរបាលខេត្តបន្ទាយមានជ័យ និងខេត្តស្វាយរៀង បានទទួលពលរដ្ឋខ្មែរពីអាជ្ញាធរថៃនិងវៀតណាមចំនួន០៤លើកមាន២៣គ្រួសារ មនុស្សចំនួន១៤១នាក់​​(ស្រី៧៥នាក់)អនីតិជន៥៦នាក់(ស្រី១៧នាក់) ក្នុងនោះមាន៖
-ស្នងការដ្ឋាននគរបាលខេត្តបន្ទាយមានជ័យចំនួន០១លើក  មនុស្សចំនួន៧២នាក់(ស្រី៣៦នាក់)។
-ស្នងការដ្ឋាននគរបាលខេត្តស្វាយរៀងចំនួន០៣លើក  មាន២៣គ្រួសារ   មនុស្សចំនួន៦៩នាក់(ស្រី៣៩នាក់)
អនីតិជន៥៦នាក់(ស្រី១៧នាក់)។បានធ្វើកិច្ចសន្យាអប់រំណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត រួចបញ្ជូនទៅលំនៅដ្ឋានវិញ។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែកុម្ភៈឆ្នាំ២០២៣នេះ កម្លាំងជំនាញបានសម្ភាសន៍ពលរដ្ឋខ្មែរ និងជនបរទេសដែលបាន​ដាក់ពាក្យ​សុំចុះ​
បញ្ជីការរៀបអាពាហ៍ពិពាហ៍ចំនួន២០៨នាក់(ស្រី២២នាក់)មាន១៥សញ្ជាតិ ក្នុងនោះជនជាតិកូរ៉េខាងត្បូង៥៩នាក់(ស្រី១៥នាក់),អាមេរិក៤៧នាក់(ស្រី០៣នាក់),ចិន៦១នាក់,អូស្រ្តាលី០៥នាក់(ស្រី០១នាក់), វៀតណាម០៤នាក់(ស្រី០៣),អង់គ្លេស០២នាក់,កាណាដា០៩នាក់,នូវែលសេឡង់០៤នាក់,បារាំង០៨នាក់,ប៊ែលហ្សិក០១នាក់,ម៉ាឡេស៊ី០៤នាក់,ជប៉ុន០១នាក់,ទួគី០១នាក់រុស្សី០១នាក់ និងឥណ្ឌូនេស៊ី០១នាក់។  និង​វាយ​​តំលៃ​បញ្ជូន​ឲ្យក្រុម​ការងារ​​ច្រក​ចេញ-​​ចូល​​​​​តែ​​មួយ១៤២នាក់-ស្រី១០នាក់។
    -បានប្រមូលព័ត៌មានពីសុខទុក្ខពលរដ្ឋខ្មែរដែលរៀបការ  ទៅរស់នៅក្រៅប្រទេសតាមរយៈ​​​ទូរស័ព្ទបានចំនួន០៩នាក់(ស្រី០៨នាក់)(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះវិលត្រឡប់មកពីក្រៅប្រទេសវិញសរុបចំនួន២៧នាក់-ស្រីក្នុងនោះមកពីប្រទេសចិនចំនួន២៦នាក់និងម៉ាឡេស៊ី០១នាក់ ជាលទ្ធផលៈ 


    -រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន១៨នាក់(ចិន)។  



-ស្នាក់នៅដោយខុសច្បាប់ចំនួន០៨នាក់់(ចិន)។


    -រងគ្រោះដោយការកេងប្រវ័ញ្ចប្រាក់ឈ្នួល០១នាក់(ម៉ាឡេស៊ី)។

             ជនរងគ្រោះខាងលើទៅតាមរយៈមេខ្យល់​ផ្សេងៗគ្នាមិនស្គាល់អត្តសញ្ញាណ បច្ចុប្បន្នប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។

       
គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ 

ទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២២១,២២៤នាក់(ស្រី១០២,០៥៦នាក់)អនីតិជន៣,៧៥៤នាក់ (ស្រី១.៣២៨នាក់) ។

+ ពលករចេញទៅដោយស្របច្បាប់១៦៣,៧៤២នាក់ (ស្រី៧៧,៤០៩នាក់) អនីតិជន៤០១នាក់ ​(ស្រី១២០នា​​​ក់)។

+ ពលករចេញទៅដោយមិនស្របច្បាប់​ចំនួន៥៧,១៣៣នាក់(ស្រី២៤,៥១៦នាក់)អនីតិជន៣.១៩៧នាក់​​(ស្រី​១,១៥៥នាក់)។

+ ពលករដាច់ការទាក់ទង៣៤៩នាក់(ស្រី១៣១នាក់)អនីតិជន១៥៦នាក់​​(ស្រី៥៣)។

-ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន១២៧.២៩៣នាក់(ស្រី៥៨.៤៣២នាក់) អនីតិជនចំនួន៤៤២នាក់(ស្រី១៦៦នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  ស្នងការដ្ឋាននគរបាលរាជធានី-ខេត្ត និងកងរាជអាវុធហត្ថលើផ្ទៃប្រទេសខិត​ខំប្រមូលព័ត៌មានស្រាវជ្រាវបង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន១៦ករណី​/១៣ករ​ណី(បើប្រៀប​ធៀបខែមករា)កើន០៣ករណី ស្មើនឹង២៣,០៧% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន២០នាក់(ស្រី០៣នាក់) ក្នុងនោះជនសង្ស័យជាអនីតិជន០៦នាក់សង្គ្រោះ​​​​​ជន​រង​គ្រោះ​បានចំនួន២៣នាក់ ​អាយុក្រោម១៥ឆ្នាំ១៣នាក់,​អាយុ១៥-១៧ឆ្នាំ០៤នាក់និងអាយុ១៨ឆ្នាំឡើង០៦នាក់(ប្រគល់​​ឲ្យមន្ទីរសង្គមកិច្ច០៨នាក់ និងគ្រួសារចំនួន១៥នាក់)។
ក-អំពើជួញដូរមនុស្ស
                   សរុបចំនួន០២ករណី/០ករណី កើន០២ករណី  ជនសង្ស័យចំនួន០៣នាក់(ស្រី០១នាក់)ក្នុងនោះជនសង្ស័យជាជនជាអនីតិជន០១នាក់ សង្គ្រោះ​​ជន​រង​​គ្រោះ​​ចំនួន០២នាក់   អាយុក្រោម​​​១៥ឆ្នាំ០១នាក់ និងអាយុ១៥-១៧ឆ្នាំ០១នាក់ ​(ប្រគល់​​ឲ្យគ្រួសារ០២នាក់)។ 

- ការនាំយកចេញដោយមិនស្របច្បាប់ដោយមានគោលដៅ
       ០២ករណី   ជនសង្ស័យ០៣នាក់

                                                                        (ក្នុងនោះជនសង្ស័យជាអនីតិជន០១នាក់)។
       

ខ- អំពើធ្វើអាជីវកម្មផ្លូវភេទ​
  
សរុបចំនួន១៤ករណី/១៣ករណី កើន០១ករណី  ជនសង្ស័យចំនួន១៧នាក់(ស្រី០២នាក់)ក្នុងនោះជនសង្ស័យជាអនីតិជន០៥នាក់ សង្គ្រោះ​​ជន​រង​​គ្រោះ​​ចំនួន២១នាក់   អាយុក្រោម​​​១៥ឆ្នាំ១២នាក់ ,  អាយុ១៥-១៧ឆ្នាំ០៣នាក់ និងអាយុ១៨ឆ្នាំឡើង០៦នាក់ ​(ប្រគល់ឲ្យមន្ទីរសង្គមកិច្ច០៨នាក់ និង១៣នាក់ប្រគល់​​ឲ្យគ្រួសារ)។

- ស្ថានទម្ងន់ទោសនៃសញ្ចារកម្ម
       ០២ករណី   ជនសង្ស័យ០២នាក់


- រូបភាពនិងសម្ភារៈអាសអាភាសនៃកុមារ
       ០១ករណី   ជនសង្ស័យ០១នាក់
                                                                                                                                                                            

- អំពើរួមភេទជាមួយអនីតិជនអាយុក្រោម១៥ឆ្នាំ
       ០៩ករណី   ជនសង្ស័យ១២នាក់

                                                                         (ក្នុងនោះជនសង្ស័យជាអនីតិជន០៥នាក់)។

- អំពើអាសប្រឆាំងនឹងអនីតិជនអាយុក្រោម១៥ឆ្នាំ
       ០២ករណី   ជនសង្ស័យ០២នាក់
                                                                               
IV​-សន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅ
ក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -កិច្ចសហការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់។

        -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
V​-ទិសដៅអនុវត្តបន្ត
          ១-បង្កើនការអនុវត្តន៍វិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ     និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបាន
រៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់    និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តន៍ដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​
លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA   និងសមត្ថកិច្ច
ដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ 
រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





     ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

